Michal Kovačič

Mgr. Michal Kovačič (* 17. február 1983, Bratislava) je slovenský moderátor a novinár (reportér), ktorý na Televízii Markíza uvádzal politickú diskusnú reláciu Na telo. Po verejnej kritike zamestnávateľa za údajnú cenzúru v spravodajstve v závere jednej aprílovej časti Na telo bol prepustený. V novembri 2024 spustil svoj vlastný spravodajský portál 360° spolu s Adelom Ghannamom a Barborou Šišolákovou.

 Život 
Absolvoval stredoškolské štúdium na Gymnáziu Jura Hronca (19972001) a následne magisterské štúdium v odbore právo na Právnickej fakulte Univerzity Komenského v Bratislave (20022009). Pod vedením Ingrid Frohlichovej sa vo svojej diplomovej práci venoval problematike dôchodkovej reformy na Slovensku, pričom obhajobu absolvoval 12. februára 2009., diplomová práca, školiteľka Ingrid Frohlichová (údaje podľa súborného online katalógu Univerzity Komenského v Bratislave)

V oblasti médií začal pracovať ešte počas vysokoškolského štúdia, najskôr ako asistent produkcie (apríl 2002január 2004) a neskôr ako moderátor a reportér ranného spravodajstva (február 2004máj 2007) v Slovenskej televízii (STV). V marci 2006 až decembri 2007 pôsobil ako rozhlasový moderátor spravodajstva vo Fun rádiu a od mája 2007 do januára 2008 bol reportérom spravodajstva v STV.

 Kariéra v TV Markíza 
Od februára 2008 pôsobil v Televízii Markíza ako reportér spravodajstva a od septembra 2018 moderoval politickú diskusnú reláciu Na telo. V júli 2010 absolvoval stáž v CNN.

Na jar 2022 súťažil v 7. sérii televíznej tanečnej show Let's Dance, pričom z jedenástich súťažných párov sa spolu s partnerkou Simonou Brecíkovou (ktorú v piatom kole nahradila Vanesa Indrová) umiestnili na 8. mieste.

Po mesiacoch bojkotu relácie Na telo zo strany vládnej koalície vyhlásil na konci vysielania jednej epizódy v apríli 2024 krátky príhovor, obviňujúc svojho zamestnávateľa z pokusov o cenzúru a nadmerných zásahov do objektivity spravodajstva. Týmto zásahom do vysielania televízie vystúpil proti svojmu zamestnávateľovi a vysielateľovi, ktorý má licenciu. Dodal, že ide o „orbanizáciu médií“ (napodobňovanie maďarského premiéra Viktora Orbána). Po tomto vstupe boli relácie Na telo a Na telo plus okamžite zrušené a Kovačičovi boli nariadené prekážky a de facto odstavený od práce.  Po niečo vyše mesiaci od tejto udalosti bol za porušenie pracovnej disciplíny a pracovnej zmluvy a aj napriek nesúhlasu odborovej organizácie prepustený.  Téma okolo redaktorov v Televízii Markíza nie je dodnes ukončená. Drvivá väčšina redaktorov stále pracuje v Televízii Markíza, okrem redaktora Adela Ghannama, ktorý sa rozhodol v televízii skončiť.

 360tka 

Po ukončení pracovno-právneho vzťahu s TV Markíza ohlásil 1. septembra 2024 založenie spravodajského portálu 360tka spolu s bývalým kolegom Adelom Ghannamom a Barborou Šišolákovou, ktorá predtým pracovala v RTVS. Za týmto účelom spustili  na financovanie projektu. Na spustenie a prvý rok prevádzky portálu vyhlásili verejnú zbierku na crowdsourcingovom portáli Donio, v ktorej počas 29 dní vyzbierali 594-tisíc eur od 16 470 darcov. Platforma bola oficiálne spustená 17. novembra 2024, na Medzinárodný deň študentstva a 35. výročie začiatku nežnej revolúcie, debatou Michala Kovačiča s Milanom Kňažkom, Václavom Moravcom a Ferom Jokeom.

 Osobný život 
2. júla 2017 sa zosobášil s novinárkou Zuzanou Hanzelovou. Svadobnú cestu strávili dobrovoľníckou prácou s deťmi v Nikarague. Majú dcéru Milu (* 2024).

 Ocenenia 
 2024: Biela vrana za obranu pred zásahmi do spravodajstva a najsledovanejšej politickej relácie TV Markíza.

 Referencie 

Kategória:Osobnosti z Bratislavy
Kategória:Slovenskí moderátori
Kategória:Slovenskí novinári
Kategória:Pracovníci Slovenskej televízie
Kategória:Laureáti Bielej vrany
Kategória:Absolventi Právnickej fakulty Univerzity Komenského v Bratislave